Edward Said ja Daniel Barenboim vuonna 2002.
**Edward Wadie Saïd** (arabiaksi: إدوارد وديع سعيد‎, Idwārd Wadīʿ Saʿīd) (1. marraskuuta 1935 Jerusalem, Palestiinan brittiläinen mandaatti – 25. syyskuuta 2003 New York, New York) oli palestiinalaisyhdysvaltalainen kirjailija, kirjallisuusteoreetikko, kulttuurikriitikko ja palestiinalaisten oikeuksien ajaja. Hän oli yksi tärkeimmistä postkolonialismin teorioiden luojista. Sen lisäksi hän oli tunnettu postmodernisti. Hän oli myös Columbian yliopiston professori.

Edward Said syntyi Jerusalemissa. Hänen isänsä oli palestiinalaistaustainen Yhdysvaltain kansalainen ja äitinsä palestiinalainen. Sekä hänen isänsä että äitinsä olivat uskonnoltaan protestantteja. Edward Said kuoli leukemiaan 67-vuotiaana.

Orientalismi
------------

Saidin tunnetuin teos on *Orientalismi* (1978). Said kirjoitti, että hän halusi kirjalla osoittaa, että puhe islamista oli radikaalisti vääristynyttä ei vain siksi, että se halusi puristaa rikkaan ja monimuotoisen islamilaisen elämän johonkin ideologiseen kaavaan, vaan myös siksi, että se toisti orientalistisia virheitä, joiden mukaan voidaan sanoa, että oikea islam on jotain X, Y tai Z. 

### Arvioita ja kritiikkiä

Helsingin Sanomien muistokirjoituksessa Toni Ervamaa kirjoitti, että teos Orientalism (1978) mullisti tavan, jolla lännen ja idän, pohjoisen ja etelän, alistajien ja alistettujen suhteista puhuttiin. Said väitti, että läntinen kulttuuri näkee "idän" eksoottisen kiehtovana, mutta toisaalta tietämättömänä, laiskana ja katalana haaremien maana. Tämä tapa nähdä itä oli samalla tapa käyttää valtaa.

Semiootikko ja persialaisen runouden tuntija Henri Broms (1927–2014) kirjoitti, ettei ollut tavannut yhtään kirjaa, joka kääntäisi tosiasiat siinä määrin päälaelleen kuin Edward Saidin *Orientalismi,* ja että sille veti vertoja vain Stalinin Kootut teokset. Said muun muassa väitti, ettei Saksassa ollut mainitsemisen arvoista orientalistiikka, ja että orientalistiikka oli syntynyt tukemaan kolonialistista siirtomaavaltaa.

Antropologi Philip Carl Salzman arvostelee Saidin näkemystä, jonka mukaan ihmiset ovat enemmän tai vähemmän samanlaisia, ja tämän takia on väärää essentialismia tehdä kulttuurien välille eroja, jotka toiseuttavat muita ihmisiä. Salzman väittää, että Saidin asenne on etnosentrismiä, joka projisioi länsimaiset arvot myös muihin kulttuureihin ja pitää läntisiä arvoja muita parempina.

Suomennetut teokset
-------------------

* *Orientalismi*. (Orientalism, 1978.) Suomentanut Kati Pitkänen. Helsinki: Gaudeamus, 2011. ISBN 978-952-495-198-2.
* *Ajattelevan ihmisen vastuu*. (Representations of the intellectual: The 1993 Reith lectures, 1994.) Suomentanut Matti Savolainen. Helsinki: Loki-kirjat, 2001. ISBN 952-9646-35-6.

Lähteet
-------

* Broms, Henri: *Saudisamppanjaa. Suomalaisena islamin maailmassa*. Terra Cognita, 2003. ISBN 952-5202-68-2.
* Said, Edward W.: Islam Through Western Eyes.  *The Nation*, 2.1.1998. Artikkelin verkkoversio.
* Salzman, Philip Carl: *Culture and Conflict in the Middle East*. Humanity Books, 2008. ISBN 978-1-59102-587-0. Teoksen verkkoversio.

### Viitteet

1. ↑  Said, 1998
2. ↑  Ervamaa, Toni: Edward Said.  *Helsingin Sanomat. Muistot*, 25.9.2003. Artikkelin verkkoversio.
3. ↑  Broms, Henri: *Saudisamppanjaa*, s. 193. Terra Cognita, 2003.
4. ↑  Salzman 2008, s. 14-15

Aiheesta muualla
----------------

* Kuvia tai muita tiedostoja aiheesta **Edward Said** Wikimedia Commonsissa

* Edward Saidin muistokirjoitus Helsingin Sanomissa[vanhentunut linkki].
* The Edward Said Archive. (englanniksi)
* Kätketty Imperialismi (Arkistoitu – Internet Archive). Eva Packalén & Jari Sedergren.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Chile
* Espanja
* Ranska
* BnF data
* Katalonia
* Saksa
* Italia
* Israel
* Suomi (KANTO)
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Korea
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove
* Yle

 |
|  |
| Muut | 
* Europeana
* SNAC
* IdRef
* İslâm Ansiklopedisi

 |

 |